Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 171/14/8803	Košice II, 6.6.2014
EEČ : 2-64-329-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestnej veci vedenej proti obvinenému XXXXX pre prečin zanedbanie povinnej výživy podľa  § 207 ods. 1 Trestného zákona na tom skutkovom základe, že v XXXXX a inde si neplní vyživovaciu povinnosť k svojmu dieťaťu mal. XXXXX nar.XXXXX hoci táto mu vyplýva zo Zákona o rodine a výška ktorej mu bola určená  na základe rozsudku Okresného súdu XXXXX XXXXX, sp. zn. XXXXX   prispievať na dieťa sumou vo výške 45 Eur mesačne, túto si však úmyselne neplní a tak za obdobie  december 2013 až doposiaľ,  dlhuje do rúk matky XXXXX  sumu vo výške najmenej 270 Eur.

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ XXXXX – XXXXX, sp.zn.ČVS:XXXXX zo d¨ľa 17.3.2014 bolo podľa §§ 199 ods. 1, 206 ods.1 Trestného poriadku začaté trestné stíhanie a súčasne vznesené obvinenie XXXXX, nar.XXXXX pre prečin zanedbania povinnej výživy podľa  § 207 ods.1 Trestného zákona v podstate na tom skutkovom základe, ako je to uvedené vo výrokovej časti tohto uznesenia. 

Vykonaným skráteným vyšetrovaním bol zistený nasledujúci skutkový stav :

Obvinený  XXXXX vo svojej výpovedi zo d¨ľa 23.5.2014 okrem iného uviedol, že si je vedomý toho, že má vyživovaciu povinnosť k svojmu dieťaťu. Výživné neplatil z dôvodu, nakoľko bol v zlej finančnej situácii. Zárove¨ľ uviedol, že poškodenej uhradil  d¨ľa 21.5.2014 sumu 90 Eur a následne d¨ľa 23.5.2014 uhradil 270 Eur a poverenému príslušníkovi PZ predložil poštové poukážky.

Zo zápisníc o výsluchu svedkyne – poškodenej XXXXX zo d¨ľa 17.3.2014 a 27.5.2014 okrem iného vyplýva, že obvinený  XXXXX jej uhradikl d¨ľa 21.5.2014 sumu 90 Eur a následne d¨ľa 23.5.2014 sumu 270 Eur. o čom doložila do vyšetrovacieho spisu aj poštové poukážky a zárove¨ľ uviedla, že dieťa netrpí núdzou.

Z listinných dôkazov je zrejmé, že výška vyživovacej povinnosti bola určená XXXXX na základe rozsudku Okresného súdu XXXXX XXXXX, sp. zn. XXXXX zo d¨ľa 29.11.2013, právoplatným d¨ľom 10.1.2014   prispievať na dieťa mal. XXXXX,  sumou vo výške 45 Eur. vždy do 15-teho d¨ľa v mesiaci.  

Zárove¨ľ skutočnosti uvádzané obvineným a poškodenou potvrdzujú aj fotokópie poštových poukážok založených na č.l.22 – 23 vyšetrovacieho spisu z ktorých je zrejmé, že obvinený uhradil zameškané výživné.  

Podľa § 207 ods.1 Trestného zákona sa prečinu zanedbania povinnej výživy  dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

V zmysle ustanovenia § 86 písm. a) Trestného zákona trestnosť činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

S poukazom na vyššie uvedené skutočnosti je zrejmé, že obvinený uhradil zameškané výživné v celej výške a dieťa v inkriminovanom období netrpelo núdzou, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor